Diari Oficial de la Generalitat Valenciana


Sumari del DOGV 7765, del 21-04-2016 (2016/2480)

RESOLUCIÓ de 12 d'abril de 2016, de la Conselleria d'Educació, Investigació, Cultura i Esport, per la qual es modifica el nom del Museu Molí Paperer de Banyeres de Mariola pel de Museu Valencià del Paper, a Banyeres de Mariola, Alacant.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7765

Data del DOGV
:   21-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2480


Data del document
:   12-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 12 d'abril de 2016, de la Conselleria d'Educació, Investigació, Cultura i Esport, per la qual es modifica el nom del Museu Molí Paperer de Banyeres de Mariola pel de Museu Valencià del Paper, a Banyeres de Mariola, Alacant. [2016/2480]  
Vista la documentació presentada per l'Ajuntament de Banyeres de Mariola (Alacant) sol·licitant el canvi de nom del Museu Molí Paperer de Banyeres de Mariola pel de Museu Valencià del Paper, a Banyeres de Mariola, per ajustar-se de manera més adequada aquest nom a l'edifici i als fons que integren la seua col·lecció, i segon el que estableix la Llei 4/1998, d'11 de juny, de la Generalitat Valenciana, del Patrimoni Cultural Valencià.  
Vist que l'esmentat museu es va reconéixer per Resolució de 13 de gener de 2000, de la Conselleria de Cultura, Educació i Ciència, i es va publicar en el DOGV núm. 3690, integrant-se en el Sistema Valencià de Museus.  
Vistos els informes favorables del Servei de Museus i Patrimoni Moble, del Servei Territorial de Cultura i Esport d'Alacant, i a proposta de la directora general de Cultura i Patrimoni de data 14 de març de 2016, resolc:  
  
Primer  
Canviar la denominació del Museu Molí Paperer de Banyeres de Mariola per la de Museu Valencià del Paper, a Banyeres de Mariola, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià.  
  
Segon  
Publicar la present resolució en el Diari Oficial de la Comunitat Valenciana.  
  
Tercer  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 d'abril de 2016. El conseller d'Educació, Investigació, Cultura i Esport: Vicent Marzà Ibáñez.